**Kinnerriemels**

**Schietdiwat,**

Freet di satt,

kiek in´t Fatt,

snack mal Platt,

wo’s de Katt,

büst so glatt,

föhrst mit’n Rad,

röögt keen Blatt,

geihst na Stadt

kriggst wat vör’t Gatt,

bün ganz matt.

**Fleitjepiepen**

Kann di kniepen,

mütt ehr griepen,

is an’t fiepen,

noch mal sliepen.

Will utrieten.

**Langewiel**

Du luunst dor rüm

En halve Stünn

In de kralle Sünn

Is nix to finnen

Bün, as ik bün

Oh Mann in de Tünn

Will em wat günnen

Tallen-Riemels (Spele)

Een - Been

Twee - Snee

Dree - See

Veer - Beer

Fief - Schief

Söss - Vöss

Söven - Möwen

Acht - Schacht (lacht, Smacht)

Negen - Legen (hegen, plegen)

Teihn - meihen (eien, freien, seien)

Ölben - sülven

Twölf - Körf

Dörteihn- luut kreihn

Veerteihn- Koorn seien

Föffteihn- Blomen bleihen

Sössteihn- Gras meihen

Söventeihn- Göörn eien

Achteihn- Slötels dreihen

Negenteihn- Knööp anneihen

Twintig- finnt sik

Dörtig - höört sik

Veertig- scheert sik

Föfftig- köst nix

Sösstig- döcht nix

Söventig- töövt op nix

Achtzig- lachst fix

Negentig- kregen sik

Hunnert- wunnert

Dusend- musen

Million- schonen

Klei mi an de Fööt – un smeckt se noch so sööt.

Hest du gor keen Moot – denn sabbel di doch dood.

Hool doch dienen Swieg mal still

un höör en beten to

wiel ik nu nix mehr hören will

vun dienen Sabbelkraam

ik segg di, dat is allens doch spottlahm

In de School de Mestersche

de snackt de ganze Sünn.

De Schölers swiegt un kiekt ehr an,

wöllt lever an de Sünn.

Goh mi af – bet na’t Graff.

Sabbel di doot – allens in’t Lot.

Dor hett en Uul seten – un en Katt de Müüs opfreten.

Dicht blangenan is ok vörbi.

**Körperdele**

Dit is mien Arm – de is ganz warm.

Dat is de Kopp – sitt kruse Hoor op.

Hier is en Been – so lang as keeneen.

Rund is mien Buuk – meist as en Kruuk.

Hier, kiek mien Bost – de hett keen Oss.

Op mienen Moors – dor sitt ik twoors.

Op mienen Foot – dor stoh ik goot.

Mit miene Klüsen – seh ik de Slüsen.

Un miene Nääs – rüükt dat Gewees.

In miene Ohren – muttst nich in bohren.

Dat Hart hier binnen – kann mien Weg finnen.